
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1901 

14 Σεπτεμβρίου 2007 


ΠΕΡ ΙΕΧΟΜΕ ΝΑ 

ΠΡΟΕΔΡΙΚΑ ΔΙΑΤΑΓΜΑΤΑ 

Έγκριση σύστασης του κοινωφελούς ιδρύματος με 
την επωνυμία «ΕΛΛΗΝΟ-ΡΩΣΙΚΟ ΙΔΡΥΜΑ ΑΓΙ¬ 
ΟΣ ΘΕΟΔΩΡΟΣ ΟΥΣΑΚΩΦ ΝΑΥΑΡΧΟΣ ΡΩΣΙΚΟΥ 
ΝΑΥΤΙΚΟΥ ΣΤΟΛΟΥ- ΑΝΙΚΗΤΟΥ» και κύρωση του 
οργανισμού αυτού. 1 

ΑΠΟΦΑΣΕΙΣ 

Έγκριση απογευματινής υπερωριακής εργασίας 
υπαλλήλων Κεντρικών Υπηρεσιών και Υπηρεσιών 


Δημοσιονομικού Ελέγχου του Γενικού Λογιστηρί¬ 
ου του Κράτους, για το έτος 2007. 2 

Έγκριση απογευματινής υπερωριακής εργασίας υπαλ¬ 
λήλων των Υπηρεσιών Συντάξεων του Γ ενικού Λο¬ 
γιστηρίου του Κράτους, για το έτος 2007. 3 


ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στην υπ’ αριθμ. ΦΓ1039023/ 
28.8.2007 απόφαση του Προέδρου του Ελεγκτι¬ 
κού Συνεδρίου. 4 


ΠΡΟΕΔΡ ΙΚΑ ΔΙΑΤΑ ΓΜΑΤΑ 

(ΐ) 

Έγκριση σύστασης του κοινωφελούς ιδρύματος με την 
επωνυμία «ΕΛΛΗΝΟ-ΡΩΣΙΚΟ ΙΔΡΥΜΑ ΑΓΙΟΣ ΘΕΟ¬ 
ΔΩΡΟΣ ΟΥΣΑΚΩΦ ΝΑΥΑΡΧΟΣ ΡΩΣΙΚΟΥ ΝΑΥΤΙΚΟΥ 
ΣΤΟΛΟΥ- ΑΝΙΚΗΤΟΥ» και κύρωση του οργανισμού 
αυτού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Την υπ’ αριθμ. 18.917/16.1.2006 πράξη της Συμβο¬ 
λαιογράφου Αθηνών Δήμητρας Βάλμη ή Μόρφη συζύ¬ 
γου Σταύρου Σταφυλάκη, όπως αυτή τροποποιήθηκε 
με τις υπ’ αριθμ. 19.422/9.11.2006, 19.508/27.12.2006 και 
19.747/16.4.2007 όμοιες, με την οποία οι Α) Γεώργιος 
Ηλιάδης, ο οποίος ενεργεί για τον ίδιο ατομικά και ως 
αντιπρόσωπος και αντίκλητος των: Αλεξέι Γκορντέεφ, 
Γκεόργκι Σεβκούνοβ, Βλαντιμίρ Κάισεβ, Πολίνας Πε- 


τρόβα και Αλεξάντερ Πέσοβ Β) Βαλέριος Λεωνίδης και 
Γ) Σπυρίδων Κόκκινης σύστησαν κοινωφελές ίδρυμα 
με την επωνυμία «ΕΛΛΗΝΟ-ΡΩΣΙΚΟ ΙΔΡΥΜΑ ΑΓΙΟΣ ΘΕ¬ 
ΟΔΩΡΟΣ ΟΥΣΑΚΩΦ ΝΑΥΑΡΧΟΣ ΡΩΣΙΚΟΥ ΝΑΥΤΙΚΟΥ 
ΣΤΟΛΟΥ- ΑΝΙΚΗΤΟΥ» και με έδρα την Αθήνα. 

2. Τις διατάξεις των άρθρων: α) 95 και 98 του α.ν. 2039/1939, 
β) 101 και 119 του Εισαγωγικού νόμου του Αστικού Κώ¬ 
δικα και γ) 108 και 110 του Αστικού Κώδικα. 

3. Την υπ’ αριθμ. 19/17.5.2007 γνωμοδότηση του Συμ¬ 
βουλίου Εθνικών Κληροδοτημάτων. 

4. Την υπ’ αριθμ. 37930/ ΔΙΟΕ1264/14.10.2005 (ΦΕΚ1432/ 
Β) κοινή απόφαση του Πρωθυπουργού και του Υπουρ¬ 
γού Οικονομίας και Οικονομικών, όπως τροποποιήθηκε 
και ισχύει με την υπ’ αριθμ. 5733/ΔΙΟΕ179/9.2.2006 (ΦΕΚ 
204β/13.2.2006) όμοια, με την οποία καθορίσθηκαν αρ¬ 
μοδιότητες των Υφυπουργών Οικονομίας και Οικονο¬ 
μικών 

Με πρόταση των Υπουργών Εθνικής Παιδείας και 
θρησκευμάτων και Εξωτερικών και του Υφυπουργού 
Οικονομίας και Οικονομικών αποφασίζουμε: 

Αρθρο μόνο 

1. Εγκρίνουμε τη σύσταση του κοινωφελούς ιδρύμα¬ 
τος με την επωνυμία: «ΕΛΛΗΝΟ-ΡΩΣΙΚΟ ΙΔΡΥΜΑ ΑΓΙΟΣ 
ΘΕΟΔΩΡΟΣ ΟΥΣΑΚΩΦ ΝΑΥΑΡΧΟΣ ΡΩΣΙΚΟΥ ΝΑΥΤΙΚΟΥ 
ΣΤΟΛΟΥ- ΑΝΙΚΗΤΟΥ», η οποία έγινε από τους Γεώργιο 
Ηλιάδη, ο οποίος ενεργεί για τον ίδιο ατομικά και ως 
αντιπρόσωπος και αντίκλητος των: Αλεξέι Γκορντέεφ, 
Γκεόργκι Σεβκούνοβ, Βλαντιμίρ Κάισεβ, Πολίνας Πετρόβα 
και Αλεξάντερ Πέσοβ Β) Βαλέριο Λεωνίδη και Γ) Σπυρί¬ 
δωνα Κόκκινη με την υπ’ αριθμ. 18.917/16.1.2006 πράξη της 
Συμβολαιογράφου Αθηνών Δήμητρας Βάλμη ή Μόρφη 
συζύγου Σταύρου Σταφυλάκη, όπως αυτή τροποποιή¬ 
θηκε με τις υπ’ αριθμ. 19.422/9.11.2006,19.508/27.12.2006 
και 19.747/16.4.2007 όμοιες. 

Το ίδρυμα τούτο αποτελεί νομικό πρόσωπο ιδιωτικού 
δικαίου, υπάγεται στην εποπτεία και τον έλεγχο των 
Υπουργών Εθνικής Παιδείας και θρησκευμάτων, Εξωτε¬ 
ρικών και Οικονομίας και Οικονομικών και διέπεται από 
τις διατάξεις της ανωτέρω συστατικής του πράξης, του 
παρακάτω οργανισμού, του α.ν. 2039/1939 και των δια¬ 
ταγμάτων που εκδόθηκαν ή θα εκδοθούν σε εκτέλεση 
του νόμου τούτου. 

2. Κυρώνουμε τον οργανισμό διοίκησης και διαχείρι¬ 
σης του ιδρύματος τούτου, που αποτελείται από δέκα 
πέντε (15) άρθρα και καταχωρίζεται παρακάτω: 

ΟΡΓΑΝΙΣΜΟΣ 

Διοίκησης και διαχείρισης του κοινωφελούς ιδρύμα¬ 
τος με την επωνυμία «ΕΛΛΗΝΟ-ΡΩΣΙΚΟ ΙΔΡΥΜΑ ΑΓΙΟΣ 
ΘΕΟΔΩΡΟΣ ΟΥΣΑΚΩΦ ΝΑΥΑΡΧΟΣ ΡΩΣΙΚΟΥ ΝΑΥΤΙΚΟΥ 
ΣΤΟΛΟΥ- ΑΝΙΚΗΤΟΥ» 

Αρθρο 1 

Μορφή-Επωνυμία-Έδρα-Σφραγίδα 

Το κοινωφελές ίδρυμα με την επωνυμία «ΕΛΛΗΝΟ- 
ΡΩΣΙΚΟ ΙΔΡΥΜΑ ΑΓΙΟΣ ΘΕΟΔΩΡΟΣ ΟΥΣΑΚΩΦ ΝΑΥ¬ 
ΑΡΧΟΣ ΡΩΣΙΚΟΥ ΝΑΥΤΙΚΟΥ ΣΤΟΛΟΥ- ΑΝΙΚΗΤΟΥ», που 
συστήθηκε από τους Γεώργιο Ηλιάδη, ο οποίος ενεργεί 
για τον ίδιο ατομικά και ως αντιπρόσωπος και αντίκλη¬ 
τος των: Αλεξέι Γκορντέεφ, Γκεόργκι Σεβκούνοβ, Βλα- 
ντιμίρ Κάισεβ, Πολίνας Πετρόβα και Αλεξάντερ Πέσοβ 
Β) Βαλέριο Λεωνίδη και Γ) Σπυρίδωνα Κόκκινη με την 
υπ’ αριθμ. 18.917/16.1.2006 πράξη της Συμβολαιογράφου 
Αθηνών Δήμητρας Βάλμη ή Μόρφη συζύγου Σταύρου 
Σταφυλάκη, όπως αυτή τροποποιήθηκε με τις υπ’ αριθμ. 
19.422/9.11.2006, 19.508/27.12.2006 και 19.747/16.4.2007 
όμοιες, αποτελεί νομικό πρόσωπο ιδιωτικού δικαίου και 
διέπεται από τις διατάξεις της ανωτέρω συστατικής 
πράξης, του παρόντος οργανισμού, του α.ν. 2039/1939 
όπως κάθε φορά ισχύει ο νόμος αυτός και των διαταγ¬ 
μάτων που εκδόθηκαν ή θα εκδοθούν σε εκτέλεση του 
νόμου τούτου. 

Έδρα του ιδρύματος είναι η Αθήνα. 

ΤοΊδρυμα έχει πλήρη διοικητική και διαχειριστική αυ¬ 
τοτέλεια και αυτονομία. 

Το Διοικητικό Συμβούλιο αυτού μπορεί να ζητήσει τον 
έλεγχο της νομιμότητας της διαχείρισης κάθε χρήσης 
από τους Ορκωτούς Ελεγκτές ή από Διεθνή Ελεγκτική 
Εταιρεία αναγνωρισμένου κύρους. 

Η σφραγίδα του Ιδρύματος είναι στρογγυλή και ανα¬ 
γράφει «ΕΛΛΗΝΟ - ΡΩΣΙΚΟ ΙΔΡΥΜΑ ΑΓΙΟΣ ΘΕΟΔΩΡΟΣ 
ΟΥΣΑΚΩΦ ΝΑΥΑΡΧΟΣ ΡΩΣΙΚΟΥ ΝΑΥΤΙΚΟΥ ΣΤΟΛΟΥ 
- ΑΝΙΚΗΤΟΥ». 

Για τις σχέσεις του Ιδρύματος με την αλλοδαπή, η 
επωνυμία και το περιεχόμενο της σφραγίδας μεταφρά¬ 
ζονται στα Αγγλικά και τα Ρωσικά. 

Αρθρο 2 

Σκοπός 

1. Σκοπός του Ιδρύματος είναι η ανάληψη ενεργειών 
και πρωτοβουλιών, που αποσκοπούν στην διαιώνιση της 
μνήμης του Αγίου Θεόδωρου Ουσακώφ, Ναυάρχου του 
Ρωσικού Ναυτικού Στόλου - Ανίκητου, Αγίου εις την 
Ελλάδα, την Ρωσία και αλλαχού. 

Μέσα πραγματοποίησης του σκοπού αυτού είναι κυ¬ 
ρίως τα ακόλουθα: 

Α) Η ανέγερση απλού ιδιωτικού παρεκκλησίου στην 
Κέρκυρα, για λόγους ιδιωτικής λατρείας, σύμφωνα με τις 
διατάξεις των άρθρων 47 του ν. 590/1977 (ΦΕΚ 146/1977, 
τ.Α') και 13,15 του Κανονισμού 8/1979 (ΦΕΚ 1/1979, τ.Α'), 
όπως ισχύουν κάθε φορά. 

Β) Η τέλεση ετησίου μνημοσύνου εις μνήμην του Αγίου 
στην Ελλάδα και στην Ρωσία. 


Γ) Η διοργάνωση Διεθνών Επιστημονικών Συνεδρίων 
και Ημερίδων, με αντικείμενο την ζωή και την δράση 
του Αγίου. 

Δ) Η δημοσίευση άρθρων και μονογραφιών στον Ελ¬ 
ληνικό και Ρωσικό Τύπο με περιεχόμενο την ζωή και την 
δράση του Αγίου. 

Ε) Η διοργάνωση πάσης φύσεως εκδηλώσεων και δια¬ 
γωνισμών με θεματικούς άξονες σχετικούς με τους ως 
άνω σκοπούς του Ιδρύματος, καθώς και η παραγωγή ή 
συμμετοχή στην παραγωγή Βιβλίου, εντύπου ή οπτικοα- 
κουστικού υλικού κάθε είδους διαμέσου, ηχητικών, οπτι¬ 
κών ή άλλων αποτυπώσεων πρόσφορης τεχνολογίας με 
περιεχόμενο σχετιζόμενο με την ζωή και την δράση του 
Αγίου και τους εν γένει σκοπούς του Ιδρύματος. 

ΣΤ) Η θέσπιση Βραβείου εις μνήμην του Αγίου Οεο- 
δώρου Ουσακώφ. 

Η χορήγηση αναμνηστικών μεταλλίων και τιμητικών 
διπλωμάτων προς τους συμμετέχοντες εις την εκπλή¬ 
ρωση των σκοπών του Ιδρύματος. 

Ζ) Η δημιουργία Ορχήστρας Βυζαντινής μουσικής υπό 
τον τίτλο «ΑΓΙΟΣ ΘΕΟΔΩΡΟΣ ΟΥΣΑΚΩΦ ΝΑΥΑΡΧΟΣ 
ΡΩΣΙΚΟΥ ΝΑΥΤΙΚΟΥ ΣΤΟΛΟΥ - ΑΝΙΚΗΤΟΥ» 

Η) Η συνεργασία σε ελληνικό και διεθνές επίπεδο με 
δημόσιους και ιδιωτικούς φορείς ομοίων ή συναφών 
σκοπών και δραστηριοτήτων 

Ο) Η οικονομική ή άλλης μορφής ενίσχυση φορέων ή 
εκδηλώσεων (όπως ενδεικτικά Μουσεία, Πνευματικά Κέ¬ 
ντρα, Εκκλησιαστικά Ιδρύματα κλπ), που μεταξύ άλλων 
προάγουν τους σκοπούς του Ιδρύματος. 

1) Η διοργάνωση Φιλανθρωπικών Εκδηλώσεων υπέρ 
πτωχών και απόρων. 

Κ) Κάθε άλλο μέσο πρόσφορο κατά την κρίση του 
Διοικητικού Συμβουλίου για την προβολή, ανάδειξη και 
επίτευξη των σκοπών του Ιδρύματος. 

2) Η επιδίωξη των σκοπών του Ιδρύματος θα γίνεται 
βάσει ειδικών εσωτερικών Οργανισμών και Κανονισμών, 
που θα καταρτισθούν και θα εγκριθούν από το Διοικη¬ 
τικό Συμβούλιο. 

Άρθρο 3 
Περιουσία-Πόροι 

1. Περιουσία του Ιδρύματος αποτελεί το κεφάλαιο 
των τριακοσίων χιλιάδων (300.000,00) ευρώ και οι τόκοι 
καταθέσεων του άνω κεφαλαίου. 

2. Πόροι του Ιδρύματος είναι οι εισπράξεις: 

α) από τη διάθεση εκδόσεων και αποτυπώσεων (καλ¬ 
λιτεχνικών, ηχητικών, οπτικών ή άλλων οποιοσδήποτε 
τεχνολογίας) του Ιδρύματος. 

β) από τη διάθεση μελετών, ερευνών και τεχνογνωσίας 
του Ιδρύματος με μορφή παροχής υλικού, πληροφοριών 
ή συμβουλευτικών υπηρεσιών, χωρίς να αναιρείται ο 
κοινωφελής του χαρακτήρας. 

γ) Οι δωρεές, κληρονομιές ή κληροδοσίες οποιουδή- 
ποτε φυσικού ή νομικού προσώπου προς αυτό. 

δ) Τα εισοδήματα από την περιουσία του Ιδρύματος. 

Όσοι προσφέρουν με οποιονδήποτε τρόπο στο ίδρυμα 
αναλαμβάνουν την οικονομική κάλυψη συγκεκριμένων 
κοινωφελών δραστηριοτήτων, που εμπίπτουν στους 
σκοπούς του Ιδρύματος ή συμπαρίστανται στις προ¬ 
σπάθειες εξυπηρέτησης των σκοπών του Ιδρύματος 

απολαμβάνουν πλεονεκτήματα και / ή τίτλους (Φίλος 
του Ιδρύματος, Χορηγός, Ευεργέτης κ.λπ.) που θα κα¬ 
θορίζονται με απόφαση του Διοικητικού Συμβουλίου 
του Ιδρύματος. 

Το Ιδρυμα μπορεί να επιχορηγείται ή να χρηματοδο¬ 
τείται από ιδιωτικούς φορείς ή να συμμετέχει εις την 
υλοποίηση προγραμμάτων που συγχρηματοδοτούνται 
από την Ευρωπαϊκή Ένωση (Ε.Ε.), εφόσον η συγκεκρι¬ 
μένη επιχορήγηση ή χρηματοδότηση διατίθεται για την 
εξυπηρέτηση των σκοπών του Ιδρύματος 

Αρθρο 4 
Διοίκηση 

1. Το Ίδρυμα διοικείται από το Διοικητικό Συμβούλιο 
το οποίο απαρτίζεται από οκτώ (8) μέλη και συνεδριά¬ 
ζει νόμιμα, εφ’ όσον παρίστανται τα πέντε (5) μέλη εξ 
αυτών, έστω και εάν για οποιονδήποτε λόγο τα μέλη 
του Δ.Σ. περιοριστούν μέχρι πέντε (5) μέλη. 

Η θητεία των μελών του Διοικητικού Συμβουλίου είναι 
πενταετής. 

Προτάσεις για υποψηφιότητες μελών του Διοικητικού 
Συμβουλίου μπορούν να υποβάλλουν μόνο σύμβουλοι 
- μέλη του Διοικητικού Συμβουλίου. 

2. Το Διοικητικό Συμβούλιο εκλέγει μεταξύ των με¬ 
λών του με απόλυτη πλειοψηφία τον Πρόεδρο, τον Α' 
και Β' Αντιπρόεδρο, τον Ταμία και τον Γραμματέα του 
Ιδρύματος 

3. Μέλος που κωλύεται μπορεί να αντιπροσωπευθεί 
από άλλο μέλος του Διοικητικού Συμβουλίου με εξου¬ 
σιοδότηση προς αυτό, με επιστολή που απευθύνεται 
προς το Διοικητικό Συμβούλιο. Κάθε σύμβουλος έχει το 
δικαίωμα να αντιπροσωπεύει έναν κωλυόμενο. 

4. Το Διοικητικό Συμβούλιο βρίσκεται σε απαρτία εφό¬ 
σον είναι παρόντα ή εκπροσωπούνται κατά τη συνεδρί¬ 
αση τουλάχιστον το ήμισυ πλέον ενός των μελών του, 
εκτός εάν το Δ.Σ. καταστεί τριμελές, οπότε πρέπει να 
παρίστανται και τα τρία (3) μέλη του. 

5. Σε περίπτωση παραίτησης, ανικανότητας έκπτωσης 
θανάτου ή συνεχούς απουσίας για ένα εξάμηνο από τις 
συνεδριάσεις του Διοικητικού Συμβουλίου, τα υπόλοιπα 
μέλη εκλέγουν αντικαταστάτη για τον υπόλοιπο χρόνο 
της θητείας του μέλους, που αντικαθίσταται. 

Σε περιπτώσεις εξαμηνιαίας συνεχούς απουσίας, η 
απουσία αυτή δύναται να θεωρηθεί σιωπηρή παραίτηση 
μετά από σχετική απόφαση του Διοικητικού Συμβου¬ 
λίου. 

6. Τα μέλη του Διοικητικού Συμβουλίου παρέχουν τις 
υπηρεσίες τους χωρίς αμοιβή. 

7. Το Διοικητικό Συμβούλιο συνέρχεται άπαξ ετησίως, 
έκτακτα δε όσες φορές συγκληθεί από τον Πρόεδρο ή 
με αίτηση τριών (3) τουλάχιστον από τα μέλη του. 

8. Οι αποφάσεις του Διοικητικού Συμβουλίου λαμβάνο- 
νται με πλειοψηφία των μελών που είναι παρόντα κατά 
τη συνεδρίαση. Σε περίπτωση ισοψηφίας υπερισχύει η 
άποψη, υπέρ της οποίας τάσσεται ο Πρόεδρος. 

9. Για τις συνεδριάσεις τηρούνται πρακτικά που κα- 
ταχωρούνται σε ειδικό ντοσιέ και υπογράφονται από 
όλα τα μέλη του Διοικητικού Συμβουλίου που μετείχαν 
στις συνεδριάσεις. Αν κάποιος αρνηθεί να υπογράψει 
πρακτικά, η άρνηση του αναγράφεται στο Πρακτικό 
από τον Πρόεδρο. 


10. Το πρώτο Διοικητικό Συμβούλιο του Ιδρύματος 
αποτελούν οι κάτωθι: 

1) Αλεξέι Γκορντέεφ 

2) Λεωνίδης Βαλέριος 

3) Γεώργιος Ηλιάδης 

4) Βλαντιμίρ Κάισεβ 

5) Σπυρίδων Κόκκινης 

6) Αλεξάντερ Πέσοβ 

7) Πολίνα Πετρόβα 

8) Γκεόργκι Σεβκούνοβ 

Αρθρο 5 

Αρμοδιότητες Διοικητικού Συμβουλίου 

1. Το Διοικητικό Συμβούλιο αποφασίζει ελεύθερα για 
κάθε θέμα που αφορά στη διοίκηση και λειτουργία του 
Ιδρύματος, στη διαχείριση και στη διάθεση των πόρων 
του, καθώς και για κάθε ενέργεια που σχετίζεται με 
την εκπλήρωση του σκοπού του σύμφωνα πάντα με τις 
διατάξεις των συστατικών πράξεων του παρόντος οργα¬ 
νισμού του ιδρύματος, του α.ν. 2039/1939 και των διαταγ¬ 
μάτων που εκδόθηκαν ή θα εκδοθούν σε εκτέλεση του 
νόμου τούτου, καθώς και των λοιπών σχετικών νόμων 
και διαταγμάτων. Η εκπλήρωση του σκοπού του Ιδρύ¬ 
ματος εναπόκειται στο Διοικητικό Συμβούλιο, το οποίο 
μεριμνά για τη συνεχή και απαρέγκλιτη λειτουργία του 
σύμφωνα με το άρθρο 109 του ισχύοντος Συντάγματος. 
Σε περίπτωση διαπίστωσης από το Δ.Σ. ότι σκοπός του 
Ιδρύματος έχει εκφύγει του οριζόμενου από τους ιδρυ¬ 
τές για οποιονδήποτε λόγο, συμπεριλαμβανομένου και 
της νομοθετικής τροποποίησης του Οργανισμού αυτού 
του Ιδρύματος, μπορεί να προχωρήσει στη διάλυση του 
Ιδρύματος κατά τις διατάξεις του παρόντος. 

2. Ειδικότερα το Διοικητικό Συμβούλιο: 

α) Καταρτίζει, ψηφίζει και υποβάλλει κάθε χρόνο για 
έγκριση, στην αρμόδια κατά το νόμο αρχή τον απολο¬ 
γισμό και προϋπολογισμό του Ιδρύματος. Μαζί με τον 
απολογισμό καταρτίζεται και υποβάλλεται και ο γενικός 
ισολογισμός της περιουσίας του Ιδρύματος. Καταρτίζει 
το ετήσιο πρόγραμμα δράσεως για την υλοποίηση των 
σκοπών του ιδρύματος. 

β) Αποφασίζει για την αποδοχή ή αποποίηση κληρο¬ 
νομιών, κληροδοσιών, δωρεών ή και άλλων προσφορών 
ή εισφορών προς το Ίδρυμα, καθώς και για την ανα¬ 
κήρυξη Φίλων, Χορηγών, Δωρητών, και Ευεργετών του 
Ιδρύματος. 

γ) Αποφασίζει την πρόσληψη και απόλυση του ανα¬ 
γκαίου προσωπικού του Ιδρύματος, σύμφωνα με τους 
όρους των συλλογικών συμβάσεων εργασίας και τις 
διατάξεις της εργατικής νομοθεσίας. 

δ) Χορηγεί γενικές ή ειδικές εξουσιοδοτήσεις εκπρο¬ 
σώπησης του Ιδρύματος σε ένα ή περισσότερα μέλη 
του ή σε τρίτους, διορίζει και ανακαλεί τους δικηγόρους 
του Ιδρύματος. 

ε) Αποφασίζει επί των εισηγήσεων που υποβάλλονται 
αυτοπροσώπως ή εγγράφως από το Γ ενικό Διευθυντή, 
την Επιστημονική Επιτροπή, την Επιτροπή Προγραμ¬ 
ματισμού, την Ομάδα Εργασίας ή άλλους επιστήμονες 
- συνεργάτες του Ιδρύματος. 

στ) Τροποποιεί και συμπληρώνει τον παρόντα Οργα¬ 
νισμό, συντάσσει, μεταρρυθμίζει και καταργεί, ανάλογα 
με τις υφιστάμενες έκτοτε ανάγκες, τους Εσωτερικούς 

Κανονισμούς Λειτουργίας του Ιδρύματος, των Υπηρε¬ 
σιών και του Προσωπικού του καθώς και των Ομάδων 
Εργασίας ή Επιτρόπων, οι οποίες δύναται να συσταθούν 
με απόφαση του Διοικητικού Συμβουλίου ή της Ομάδας 
Εργασίας, η οποία προβλέπεται στο άρθρο 9 παράγρα¬ 
φος δ του παρόντος. 

Άρθρο 6 

Αρμοδιότητες Προέδρου 

1. Ο Πρόεδρος του Διοικητικού Συμβουλίου του Ιδρύ¬ 
ματος έχει τις κάτωθι αρμοδιότητες: 

Α) Εκπροσωπεί το'Ιδρυμα στα Δικαστήρια, στις Αρχές 
και στις σχέσεις του με κάθε τρίτο. 

Β) Συγκαλεί το Διοικητικό Συμβούλιο, διευθύνει τις 
συνεδριάσεις του και εκτελεί τις αποφάσεις του. 

Γ) Δίνει εντολή για την πληρωμή κάθε δαπάνης που 
περιλαμβάνεται στον προϋπολογισμό που έχει εγκρι- 
θεί ή άλλης που έχει αποφασισθεί από το Διοικητικό 
Συμβούλιο. Την εντολή αυτή συνυπογράφει ο Ταμίας 
του Ιδρύματος. 

Δ) Υπογράφει τα έγγραφα του Διοικητικού Συμβουλίου 
και κάθε άλλο έγγραφο του ιδρύματος και 

Ε) Καταρτίζει την Ετήσια Έκθεση πεπραγμένων του 
Διοικητικού Συμβουλίου. 

2. Ο Α' Αντιπρόεδρος του Διοικητικού Συμβουλίου 
αναπληρώνει τον Πρόεδρό του, όταν αυτός απουσιάζει 
ή κωλύεται και αυτόν ο Β' Αντιπρόεδρος. 

3. Ο Αλεξέι Γκορντέεφ, Υπουργός Γεωργίας της Ρω¬ 
σικής Ομοσπονδίας, αναγορεύεται δια της Ιδρυτικής 
Πράξης ως ισόβιος Επίτιμος Πρόεδρος του Ιδρύματος. 

Αρθρο 7 

Αρμοδιότητες Ταμία 

1. Ο Ταμίας του Διοικητικού Συμβουλίου έχει τις κά¬ 
τωθι αρμοδιότητες: 

Α) Εισπράττει τα έσοδα του Ιδρύματος, εκδίδοντας 
και υπογράφοντας σχετικές αριθμημένες διπλότυπες 
αποδείξεις. 

Β) Ενεργεί τις πληρωμές με βάση εντάλματα πληρω¬ 
μής που έχουν εκδοθεί σύμφωνα με το νόμο. 

Γ) Τηρεί και φυλάσσει τα διαχειριστικά βιβλία και στοι¬ 
χεία του Ιδρύματος. 

Δ) Καταθέτει σε Τράπεζες τα εισπραττόμενα έσοδα 
του Ιδρύματος. 

Ε) Αναλαμβάνει τις καταθέσεις του ιδρύματος και 

ΣΤ) Φροντίζει για την κατάρτιση των απολογισμών και 
ισολογισμών του Ιδρύματος τους οποίους υποβάλλει 
στο Διοικητικό Συμβούλιο. 

2. Όταν ο Ταμίας απουσιάζει ή κωλύεται αναπληρώ¬ 
νεται από άλλο μέρος του Διοικητικού Συμβουλίου που 
ορίζεται από αυτό. 

3. Με απόφαση του Διοικητικού Συμβουλίου είναι δυ¬ 
νατόν μέρος ή όλα τα καθήκοντα του Ταμία να ασκεί 
ειδικός εντολοδόχος ή συνδεόμενος με το Ίδρυμα με 
σχέση εξαρτημένης εργασίας, υπό την προϋπόθεση ότι 
για κάθε του ενέργεια συνυπογράφει και ο Ταμίας του 
ιδρύματος. 

Αρθρο 8 

Αρμοδιότητες Γραμματέα 

1. Ο Γραμματέας του Διοικητικού Συμβουλίου έχει τις 
κάτωθι αρμοδιότητες: 


Α) Συνυπογράφει με τον Πρόεδρο κάθε έγγραφο. 

Β) Επιμελείται τη σύνταξη των πρακτικών του Διοικητι¬ 
κού Συμβουλίου και διεκπεραιώνει την αλληλογραφία. 

Γ) Φυλάσσει τα έγγραφα, τα βιβλία και τη σφραγίδα 
του Ιδρύματος και ευθύνεται για την απώλεια ή την 
καταστροφή τους. 

2. Είναι δυνατόν οι υπό β) και γ) αρμοδιότητες του 
Γ ραμματέα να ανατίθενται με απόφαση του Διοικητικού 
Συμβουλίου σε τρίτο πρόσωπο το οποίο έχει σχέση 
εντολής ή εξαρτημένης εργασίας. 

3. Τον Γ ραμματέα όταν απουσιάζει ή κωλύεται ανα¬ 
πληρώνει ένας από τους συμβούλους που ορίζεται από 
το Διοικητικό Συμβούλιο. 

Αρθρο 9 

Αρμοδιότητες Γ ενικού Διευθυντού 

Ο Γ ενικός Διευθυντής του Ιδρύματος : 

Α) Είναι επιστήμονας με εμπειρία στα θέματα που σχε¬ 
τίζονται με την εκπλήρωση των σκοπών του Ιδρύματος 
και αμείβεται από το Ίδρυμα κατά το νόμο και τους 
όρους της σχετικής συμβάσεως απασχολήσεώς του. 

Β) Είναι το κύριο εκτελεστικό όργανο του Ιδρύματος 
και προΐσταται του προσωπικού του. 

Γ) Μετέχει ως εισηγητής χωρίς δικαίωμα ψήφου στις 
συνεδριάσεις του Διοικητικού Συμβουλίου και εκτελεί 
τις αποφάσεις του. 

Δ) Είναι δυνατόν ο Γ ενικός Διευθυντής να επικουρείται 
από Ομάδα Εργασίας, η σύνθεση και οι αρμοδιότητες 
της οποίας θα καθοριστούν με ειδικό Οργανισμό, ο οποί¬ 
ος θα εγκρίνεται από το Διοικητικό Συμβούλιο. 

Αρθρο 10 

Επιστημονική Επιτροπή 

1. Ανώτατο Συμβουλευτικό όργανο του Ιδρύματος εί¬ 
ναι η Επιστημονική Επιτροπή. Η Επιστημονική Επιτροπή 
γνωμοδοτεί για κάθε επιστημονικό ζήτημα σχετικά με 
την εκπλήρωση του σκοπού του Ιδρύματος. Σε συνερ¬ 
γασία με το Διοικητικό Συμβούλιο μεριμνά για την εκ¬ 
πλήρωση του σκοπού του Ιδρύματος. 

2. Η Επιστημονική Επιτροπή του Ιδρύματος αποτε- 
λείται από επτά (7) μέλη, ειδικούς επιστήμονες και ση¬ 
μαντικούς ανθρώπους του πνεύματος και των τεχνών, 
εξειδικευμένους σε ζητήματα που έχουν σχέση με το 
Ίδρυμα και την εκπλήρωση του σκοπού αυτού. 

3. Τα μέλη της Επιστημονικής Επιτροπής ορίζονται 
με απόφαση του Διοικητικού Συμβουλίου, για τετραετή 
θητεία. 

4. Της Επιστημονικής Επιτροπής προΐσταται μέλος της, 
εκλεγόμενο κατά πλειοψηφία μεταξύ των μελών της. 

Αρθρο 11 

Επιτροπή Προγραμματισμού 

1. Καταστατικό όργανο του Ιδρύματος είναι η Επιτρο¬ 
πή Προγραμματισμού. Η Επιτροπή Προγραμματισμού 
γνωμοδοτεί για κάθε ζήτημα σχετικό με την οικονομική 
διαχείριση των πόρων του Ιδρύματος σε αναφορά με 
την εκπλήρωση του σκοπού του. Σε συνεργασία με 
το Διοικητικό Συμβούλιο και την Επιστημονική Επι¬ 
τροπή μεριμνά για την εκπλήρωση του σκοπού του 
Ιδρύματος. 

2. Η Επιτροπή Προγραμματισμού του Ιδρύματος 
αποτελείται από πέντε (5) μέλη, ειδικούς επιστήμονες 
οικονομολόγους και ανθρώπους του επιχειρηματικού 
κόσμου. 

3. Τα μέλη της Επιτροπής Προγραμματισμού ορίζονται 
με απόφαση του Διοικητικού Συμβουλίου για τετραετή 
θητεία. 

4. Της Επιτροπής Προγραμματισμού πρόίσταται μέλος 
της, εκλεγόμενο κατά πλειοψηφία μεταξύ των μελών 
της. 

Άρθρο 12 

Οικονομική Διαχείριση 

1. Η οικονομική διαχείριση του ιδρύματος περιλαμ¬ 
βάνει ετήσια περίοδο, αρχίζει την 1η Ιανουάριου, λή¬ 
γει την 31η Δεκεμβρίου κάθε χρόνου και γίνεται βάσει 
προϋπολογισμών και απολογισμών εσόδων και εξό¬ 
δων που καταρτίζονται σύμφωνα με τις διατάξεις του 
α.ν. 2039/1939. Το πρώτο οικονομικό έτος αρχίζει από 
την ημερομηνία δημοσίευσης του εγκριτικού νόμου της 
σύστασης του Ιδρύματος και λήγει την 31η Δεκεμβρίου 
του επόμενου έτους. 

2. Ο εσωτερικός έλεγχος της διαχειρίσεως του Ιδρύμα¬ 
τος γίνεται σύμφωνα με τις διατάξεις της παραγράφου. 
Με απόφαση του Διοικητικού Συμβουλίου ορίζεται, αν 
ο εσωτερικός έλεγχος θα γίνεται από τους Ορκωτούς 
Ελεγκτές ή από ελεγκτική εταιρεία διεθνώς αναγνωρι¬ 
σμένη και λειτουργούσα στην Ελλάδα. 

3. Τα μετρητά, τα αξιόγραφα, ομόλογα ή κάθε είδους 
τίτλοι κατατίθενται για φύλαξη σε αναγνωρισμένα πι¬ 
στωτικά ιδρύματα που λειτουργούν στη Ελλάδα. 

Άρθρο 13 

Βιβλία και στοιχεία 

Από το Ίδρυμα τηρούνται υποχρεωτικά τα ακόλουθα 
βιβλία και στοιχεία: 

α) Βιβλίο πρωτοκόλλου εισερχομένων και εξερχόμε- 
νων εγγραφών. 

β) Βιβλίο λογιστικής παρακολούθησης, στο οποίο κα¬ 
ταχωρίζονται κατά χρονολογική σειρά και με τη δέουσα 
λογιστική τάξη τα έσοδα και τα έξοδα που γίνονται στη 
διάρκεια της κάθε χρήσης. 

γ) Βιβλίο απογραφών, στο οποίο καταχωρείται στο 
τέλος κάθε ημερολογιακού έτους ο ισολογισμός του 
Ιδρύματος. 

δ) Στελέχη αριθμημένων διπλοτύπων αποδείξεων ει¬ 
σπράξεων και ενταλμάτων πληρωμών, θεωρημένα από 
τον Πρόεδρο. 

ε) Βιβλίο Εισηγήσεων, στο οποίο καταχωρούνται οι 
Εισηγήσεις και Γνωμοδοτήσεις που γίνονται από την 
Επιστημονική Επιτροπή, την Επιτροπή Προγραμματι¬ 
σμού, τις Ομάδες Εργασίας ή άλλους Εμπειρογνώμο¬ 
νες. 

Εκτός από τα ανωτέρω βιβλία και στοιχεία, το Διοι¬ 
κητικό Συμβούλιο μπορεί να αποφασίσει την τήρηση 
και άλλων βιβλίων και στοιχείων, εφόσον το κρίνει 
αναγκαίο για την παρακολούθηση της διαχείρισης της 
περιουσίας του Ιδρύματος και την εκπλήρωση του σκο¬ 
πού του. 


Άρθρο 14 

Τροποποίηση Οργανισμού 

Ο Οργανισμός του Ιδρύματος μπορεί να τροποποιηθεί 
ή να συμπληρωθεί με Προεδρικό Διάταγμα, σύμφωνα 
με τις διατάξεις των άρθρων 98 του α.ν. 2039/1939 και 
110 και 119 του Αστικού Κώδικα, αποκλειστικά και μόνο 
μετά από πρόταση και σύμφωνη γνώμη του Διοικητικού 
Συμβουλίου του Ιδρύματος, το οποίο είναι αρμόδιο για 
την εκπλήρωση του σκοπού του. Οποιαδήποτε από¬ 
πειρα τροποποίησης του Οργανισμού του Ιδρύματος, 
χωρίς την τήρηση της ανωτέρω διαδικασίας, δίδει στο 
τελευταίο Διοικητικό Συμβούλιο δικαίωμα να διαλύει το 
Ίδρυμα, σύμφωνα με τις διατάξεις του παρόντος. 

Άρθρο 15 

Διάλυση του ιδρύματος - Τύχη περιουσίας αυτού 

Το Ίδρυμα διαλύεται σύμφωνα με τις διατάξεις του 
Αστικού Κώδικα, έπειτα από σχετική πρόταση του Διοι¬ 
κητικού Συμβουλίου, το οποίο αποφασίζει με πλειοψηφία 
των δύο τρίτων των μελών του. 

Πρόταση διάλυσης μπορεί να υποβληθεί στο Διοικη¬ 
τικό Συμβούλιο λόγω της αδυναμίας εκπλήρωσης των 
σκοπών του από τα καταστατικά Όργανα του παρόντος 
Οργανισμού. 

Σε περίπτωση διάλυσης του Ιδρύματος, η κινητή και 
ακίνητη περιουσία του θα μεταβιβαστεί κατά πλήρη 
κυριότητα στο Κράτος. 

Στους Υπουργούς Εθνικής Παιδείας και Θρησκευμά¬ 
των, Εξωτερικών και τον Υφυπουργό Οικονομίας και 
Οικονομικών αναθέτουμε τη δημοσίευση και εκτέλεση 
του παρόντος διατάγματος. 

Αθήνα, 10 Σεπτεμβρίου 2007 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΑΣ 

ΚΑΙ ΟΙΚΟΝΟΜΙΚΩΝ ΕΞΩΤΕΡΙΚΩΝ 

ΠΕΤΡΟΣ ΔΟΥΚΑΣ ΘΕΟΔΩΡΑ ΜΠΑΚΟΓΙΑΝΝΗ 

ΕΘΝΙΚΗΣ ΠΑΙΔΕΙΑΣ 
ΚΑΙ ΘΡΗΣΚΕΥΜΑΤΩΝ 

ΜΑΡΙΕΤΤΑ ΓΙΑΝΝΑΚΟΥ 
-♦- 

ΑΠΟΦΑΣΕΙ Σ 

Αριθμ. οικ. 2/56600/0022 (2) 

Έγκριση απογευματινής υπερωριακής εργασίας υπαλ¬ 
λήλων Κεντρικών Υπηρεσιών και Υπηρεσιών Δημο¬ 
σιονομικού Ελέγχου του Γενικού Λογιστηρίου του 
Κράτους, για το έτος 2007. 

Ο ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 90 του Κώδικα νομοθε¬ 
σίας για την Κυβέρνηση και τα κυβερνητικά όργανα 
που κυρώθηκε με το άρθρο πρώτο του π.δ. 63/2005 
ΦΕΚ Α-98. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


2. Τις διατάξεις του άρθρου 16 του ν. 3205/2003 (ΦΕΚ 
297/Α/23.12.2003) «Μισθολογικές ρυθμίσεις λειτουργών 
και υπαλλήλων του Δημοσίου, Ν.Π.Δ.Δ. και Ο.Τ.Α., μονί¬ 
μων στελεχών των Ενόπλων Δυνάμεων και αντιστοίχων 
της Ελληνικής Αστυνομίας, του Πυροσβεστικού και Λι¬ 
μενικού Σώματος και άλλες συναφείς διατάξεις». 

3. Την υπ’ αριθμ. 2/49256/0004/23.11.2006 (ΦΕΚ 1816/ 
Β/12.12.2006) απόφαση μεταβίβασης αρμοδιοτήτων και 
της εξουσίας να υπογράφουν «Με εντολή Υφυπουρ¬ 
γού» στο Γενικό Γραμματέα Δημοσιονομικής Πολιτικής, 
στους Γ ενικούς Διευθυντές και στους Προϊσταμένους 
Διευθύνσεων και Τμημάτων του Γ.Λ.Κ. και της Γενικής 
Διεύθυνσης Δημόσιας Περιουσίας και Εθνικών Κληρο¬ 
δοτημάτων. 

4. Το υπ’ αριθμ. 2/56116/0004/12.9.2007 έγγραφο της 
4ης Διεύθυνσης Προσωπικού του Γ.Λ.Κ. με το οποίο 
ζητείται καθιέρωση υπερωριακής εργασίας για υπαλ¬ 
λήλους των Υπηρεσιών Συντάξεων του Γ.Λ.Κ., προκει- 
μένου να ανταπεξέλθουν έγκαιρα στον έκτακτο φόρτο 
εργασίας που αντιμετωπίζουν στο τέλος του οικονο¬ 
μικού έτους. 

5. Το γεγονός ότι από την απόφαση αυτή προκαλείται 
δαπάνη ύψους 765.000 € περίπου σε βάρος του Κρατι¬ 
κού Προϋπολογισμού οικονομικού έτους 2007, η οποία 
θα αντιμετωπισθεί από τις εγγεγραμμένες πιστώσεις 
Ειδικού Φορέα 23-140 και ΚΑΕ 0511, αποφασίζουμε: 

Εγκρίνουμε την καθιέρωση υπερωριακής απογευμα¬ 
τινής εργασίας, από 1.10.2007 μέχρι 31.12.2007 για τον 
κατωτέρω αναγραφόμενο αριθμό υπαλλήλων κατά Υπη¬ 
ρεσία και για μέχρι τριανταπέντε (35) ώρες κάθε μήνα 
σε κάθε υπάλληλο, ως εξής: 

1. Για 53 υπαλλήλους της Δ4-Προσωπικού 

2. Για 6 υπαλλήλους στα Αυτοτελή Τμήματα Αναμόρ¬ 
φωσης του Συστήματος Κατάρτισης και Παρακολού¬ 
θησης του Κρατικού Π/Υ και Μετάβασης & Εφαρμογής 
Διπλογραφικού Συστήματος Λογιστικής στο Δημόσιο 

3. Για 28 υπαλλήλους της Δ23-Δημόσιου Χρέους 

4. Γ ια 20 υπαλλήλους της Δ24-Λογαριασμών του Δη¬ 
μοσίου 

5. Γ ια 34 υπαλλήλους της Δ25-Κίνησης Κεφαλαίων, 
Εγγυήσεων, Δανείων και Αξιών 

6. Για 13 υπαλλήλους και 4 Επιθεωρητές της Δ26-Συ- 
ντονισμού και Ελέγχου Εφαρμογής Δημοσιολογιστικών 
Διατάξεων 

7. Για 17 υπαλλήλους της Δ39-Ν.Π.Δ.Δ. 

8. Για 16 υπαλλήλους της Δ41-Δημοσιονομικών Σχέ¬ 
σεων με Ε.Ε. 

9. Γ ια 14 υπαλλήλους της Δ49-Χρηματοδοτικού Προ¬ 
γραμματισμού και Διαχείρισης Κρατικών Διαθεσίμων 

10. Για 65 υπαλλήλους της Δ51-Προγραμματισμού και 
Ελέγχων 

11. Για 29 υπαλλήλους της Δ52-Μελετών και Αξιολό¬ 
γησης 

12. Γ ια 28 υπαλλήλους της Δ53-Διεύθυνσης Πληροφο¬ 
ριακών Συστημάτων 

13. Για 5 υπαλλήλους της Διεύθυνσης ΠΣΕΑ 

14. Γ ια 12 υπαλλήλους της Μ.Ε.Τ.Α. 

15. Για 4 υπαλλήλους στην Υ.Δ.Ε. της Προεδρίας της 
Δημοκρατίας 

16. Για 13 υπαλλήλους στην Υ.Δ.Ε. του Υπουργείου 
Δημόσιας Τάξης 


17. Για 17 υπαλλήλους στην Υ.Δ.Ε. του Υπουργείου 
Εξωτερικών 

18. Γ ια 15 υπαλλήλους στην Υ.Δ.Ε. του Υπουργείου Οι¬ 
κονομίας και Οικονομικών (πρώην Εθνικής Οικονομίας) 

19. Για 18 υπαλλήλους στην Υ.Δ.Ε. του Υπουργείου 
Υγείας και Κοινωνικής Αλληλεγγύης 

20. Για 15 υπαλλήλους στην Υ.Δ.Ε. του Υπουργείου 
Δικαιοσύνης 

21. Γ ια 21 υπαλλήλους της Υ.Δ.Ε. στο Υπουργείο Εθνι¬ 
κής Παιδείας και Θρησκευμάτων 

22. Για 12 υπαλλήλους στην Υ.Δ.Ε. του Υπουργείου 
Πολιτισμού 

23. Για 17 υπαλλήλους στην Υ.Δ.Ε. του Υπουργείου 
Οικονομίας και Οικονομικών (πρώην Οικονομικών) 

24. Για 3 υπαλλήλους στην Υ.Δ.Ε. του Υπουργείου Μα- 
κεδονίας-Οράκης 

25. Για 5 υπαλλήλους στην Υ.Δ.Ε. του Υπουργείου Αι¬ 
γαίου & Νησιωτικής Πολιτικής 

26. Για 12 υπαλλήλους στην ΥΔΕ του Υπουργείου 
Αγροτικής Ανάπτυξης & Τροφίμων 

27. Για 8 υπαλλήλους στην Υ.Δ.Ε. του Υπουργείου 
Απασχόλησης και Κοινωνικής Προστασίας 

28. Γ ια 20 υπαλλήλους στην Υ.Δ.Ε. του Υπουργείου 
Ανάπτυξης 

29. Για 6 υπαλλήλους στην Υ.Δ.Ε. του Υπουργείου Του¬ 
ριστικής Ανάπτυξης 

30. Για 6 υπαλλήλους στην Υ.Δ.Ε. του Υπουργείου 
Εμπορικής Ναυτιλίας 

31. Για 6 υπαλλήλους στην Υ.Δ.Ε. που υπάγεται στον 
Πρωθυπουργό 

32. Για 8 υπαλλήλους της Υ.Δ.Ε. Ν.Π.Δ.Δ. εποπτευ- 
ομένων από το Υπουργείο Αγροτικής Ανάπτυξης και 
Τροφίμων 

33. Για 11 υπαλλήλους στο Ειδικό Λογιστήριο του 
Υπουργείου Εθνικής Αμυνας 

34. Για 11 υπαλλήλους στην Υ.Δ.Ε. της Νομαρχίας Δυ¬ 
τικής Αττικής 

35. Για 19 υπαλλήλους στην Υ.Δ.Ε. της Νομαρχίας Ανα¬ 
τολικής Αττικής 

36. Γ ια 17 υπαλλήλους στο Νομαρχιακό Τομέα Δυτικής 
Αθήνας 

37. Για 18 υπαλλήλους στην Υ.Δ.Ε. του Νομαρχιακού 
Τομέα Ανατολικής Αθήνας 

38. Για 17 υπαλλήλους στην Υ.Δ.Ε. του Νομαρχιακού 
Τομέα Νότιας Αθήνας 

39. Για 15 υπαλλήλους στην Υ.Δ.Ε. Νοσοκομειακής Πε¬ 
ρίθαλψης 

40. Γ ια 20 υπαλλήλους στην Υ.Δ.Ε. Ιατροφαρμακευτι¬ 
κής Περίθαλψης Ασφαλισμένων του Δημοσίου 

41. Για 10 υπαλλήλους στην Υ.Δ.Ε. της Νομαρχίας Πει¬ 
ραιά 

42. Για 18 υπαλλήλους στην Υ.Δ.Ε. Νοσηλειών Πει¬ 
ραιά 

43. Για 12 υπαλλήλους στην Υ.Δ.Ε. του Νομού Αιτω¬ 
λοακαρνανίας 

44. Για 6 υπαλλήλους στην Υ.Δ.Ε. του Νομού Αργο¬ 
λίδας 

45. Για 8 υπαλλήλους στην Υ.Δ.Ε. του Νομού Αρκα¬ 
δίας 

46. Για 10 υπαλλήλους στην Υ.Δ.Ε. του Νομού Αρτας 

47. Για 18 υπαλλήλους στην Υ.Δ.Ε. του Νομού Αχάίας 

48. Για 7 υπαλλήλους στην Υ.Δ.Ε. του Νομού Βοιωτίας 

49. Για 4 υπαλλήλους στην Υ.Δ.Ε. του Νομού Γρεβενών 

50. Για 7 υπαλλήλους στην ΥΔ.Ε. του Νομού Δράμας 

51. Για 7 υπαλλήλους στην Υ.Δ.Ε. του Νομού Δωδε- 
κανήσου 

52. Για 9 υπαλλήλους στην Υ.Δ.Ε. του Νομού Έβρου 

53. Για 14 υπαλλήλους στην Υ.Δ.Ε. του Νομού Εύβοιας 

54. Για 7 υπαλλήλους στην Υ.Δ.Ε. του Νομού Ευρυ¬ 
τανίας 

55. Για 5 υπαλλήλους στην Υ.Δ.Ε. του Νομού Ζακύν¬ 
θου 

56. Για 9 υπαλλήλους στην Υ.Δ.Ε. του Νομού Ηλείας 

57. Για 7 υπαλλήλους στην Υ.Δ.Ε. του Νομού Ημαθίας 

58. Για 20 υπαλλήλους στην Υ.Δ.Ε. του Νομού Ηρα¬ 
κλείου 

59. Για 6 υπαλλήλους στην Υ.Δ.Ε. του Νομού Θεσπρω¬ 
τίας 

60. Για 25 υπαλλήλους στην Υ.Δ.Ε. του Νομού Θεσ¬ 
σαλονίκης 

61. Γ ια 19 υπαλλήλους στην Υ.Δ.Ε. Νοσηλειών Θεσ¬ 
σαλονίκης 

62. Για 16 υπαλλήλους στην Υ.Δ.Ε. του Νομού Ιωαν- 
νίνων 

63. Γ ια 12 υπαλλήλους στην Υ.Δ.Ε. του Νομού Καβά¬ 
λας 

64. Για 9 υπαλλήλους στην Υ.Δ.Ε. του Νομού Καρδί¬ 
τσας 

65. Για 6 υπαλλήλους στην Υ.Δ.Ε. του Νομού Καστο¬ 
ριάς 

66. Για 10 υπαλλήλους στην Υ.Δ.Ε. του Νομού Κέρ¬ 
κυρας 

67. Για 4 υπαλλήλους στην Υ.Δ.Ε. του Νομού Κεφαλ¬ 
ληνίας 

68. Για 6 υπαλλήλους στην Υ.Δ.Ε. του Νομού Κιλκίς 

69. Για 10 υπαλλήλους στην Υ.Δ.Ε. του Νομού Κοζά¬ 
νης 

70. Για 12 υπαλλήλους στην Υ.Δ.Ε. του Νομού Κοριν¬ 
θίας 

71. Για 6 υπαλλήλους στην Υ.Δ.Ε. του Νομού Κυκλά¬ 
δων 

72. Για 7 υπαλλήλους στην Υ.Δ.Ε. του Νομού Λακω¬ 
νίας 

73. Για 16 υπαλλήλους στην Υ.Δ.Ε. του Νομού Λάρι¬ 
σας 

74. Για 7 υπαλλήλους στην Υ.Δ.Ε. του Νομού Λασι- 
θίου 

75. Γ ια 12 υπαλλήλους στην Υ.Δ.Ε. του Νομού Λέ¬ 
σβου 

76. Για 7 υπαλλήλους στην Υ.Δ.Ε. του Νομού Λευκά¬ 
δας 

77. Γ ια 13 υπαλλήλους στην Υ.Δ.Ε. του Νομού Μαγνη¬ 
σίας 

78. Για 15 υπαλλήλους στην Υ.Δ.Ε. του Νομού Μεσ¬ 
σηνίας 

79. Για 8 υπαλλήλους στην Υ.Δ.Ε. του Νομού Ξάνθης 

80. Για 5 υπαλλήλους στην Υ.Δ.Ε. του Νομού Πέλλας 

81. Για 5 υπαλλήλους στην Υ.Δ.Ε. του Νομού Πιερίας 

82. Για 6 υπαλλήλους στην Υ.Δ.Ε. του Νομού Πρέβεζας 

83. Για 6 υπαλλήλους στην Υ.Δ.Ε. του Νομού Ρεθύ- 
μνης 


84. Για 10 υπαλλήλους στην ΥΔ.Ε. του Νομού Ροδόπης 

85. Για 5 υπαλλήλους στην ΥΔ.Ε. του Νομού Σάμου 

86. Για 10 υπαλλήλους στην Υ.Δ.Ε. του Νομού Σερρών 

87. Για 10 υπαλλήλους στην ΥΔ.Ε. του Νομού Τρικάλων 

88. Για 14 υπαλλήλους στην Υ.Δ.Ε. του Νομού Φθιώ¬ 
τιδας 

89. Για 7 υπαλλήλους στην ΥΔ.Ε. του Νομού Φλώρινας 

90. Για 6 υπαλλήλους στην Υ.Δ.Ε. του Νομού Φωκίδας 

91. Για 6 υπαλλήλους στην Υ.Δ.Ε. του Νομού Χαλκι¬ 
δικής 

92. Για 12 υπαλλήλους στην Υ.Δ.Ε. του Νομού Χανιών 

93. Για 7 υπαλλήλους στην Υ.Δ.Ε. του Νομού Χίου 

Οι ανωτέρω υπάλληλοι δικαιούνται υπερωριακής απο¬ 
ζημίωσης, μόνο στην περίπτωση που δεν είναι δικαιού¬ 
χοι άλλης υπερωριακής αποζημίωσης από οποιονδήποτε 
φορέα για το ίδιο χρονικό διάστημα. Σε περίπτωση 
καταβολής υπερωριακής αποζημίωσης από άλλο φορέα 
για το ίδιο χρονικό διάστημα, αριθμού ωρών μικρότερου 
του ανωτέρω ορίου (35 ώρες μηνιαίως) καταβάλλεται η 
αποζημίωση που αντιστοιχεί στις υπολειπόμενες από 
το παραπάνω όριο ώρες. Γ ια την συνδρομή ή όχι της 
προϋπόθεσης αυτής απαιτείται βεβαίωση του οικείου 
Προϊσταμένου Διεύθυνσης. 

Στην ανωτέρω υπερωριακή εργασία η οποία θα πραγ¬ 
ματοποιείται κατά τις εργάσιμες ημέρες, μπορούν να 
μετέχουν και περισσότεροι υπάλληλοι καθώς και απο- 
σπασμένοι εντός του ανωτέρω συνολικού αριθμού ωρών, 
που εγκρίνονται με την παρούσα απόφαση. 

Η κατανομή των ωρών, η συγκρότηση των συνεργείων 
και η περιγραφή των συγκεκριμένων εργασιών που θα 
πραγματοποιηθούν θα γίνει με ονομαστικές αποφάσεις 
των Προϊσταμένων των Διευθύνσεων. Οι αποφάσεις αυ¬ 
τές θα κοινοποιούνται στη Δ-4 Προσωπικού και στο 
Γ ραφείο του Γ ενικού Γ ραμματέα. 

Με την ολοκλήρωση της υπερωριακής εργασίας, η 
εκτέλεση των προαναφερόμενων εργασιών και η πα¬ 
ράδοση του έργου θα βεβαιώνεται εγγράφως στη Δ.4 
Προσωπικού του Γ.Λ.Κ. από τους Προϊσταμένους των 
Διευθύνσεων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 13 Σεπτεμβρίου 2007 
Με εντολή Υφυπουργού 

Ο Γ ενικός Γ ραμματέας Δημοσιονομικής Πολιτικής 
ΓΕΩΡΓΙΟΣ ΚΟΥΡΗΣ 
-♦- 

Αριθμ. οικ. 2/56595/0022 (3) 

Έγκριση απογευματινής υπερωριακής εργασίας υπαλ¬ 
λήλων των Υπηρεσιών Συντάξεων του Γ ενικού Λογι¬ 
στηρίου του Κράτους, για το έτος 2007. 

Ο ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 90 του Κώδικα νομοθε¬ 
σίας για την Κυβέρνηση και τα κυβερνητικά όργανα 
που κυρώθηκε με το άρθρο πρώτο του π.δ. 63/2005 
ΦΕΚ Α-98. 

2. Τις διατάξεις του άρθρου 16 του ν. 3205/2003 (ΦΕΚ 
297/Α/23.12.2003) «Μισθολογικές ρυθμίσεις λειτουργών 

και υπαλλήλων του Δημοσίου, Ν.Π.Δ.Δ. και Ο.Τ.Α., μονί¬ 
μων στελεχών των Ενόπλων Δυνάμεων και αντιστοίχων 
της Ελληνικής Αστυνομίας, του Πυροσβεστικού και Λι¬ 
μενικού Σώματος και άλλες συναφείς διατάξεις». 

3. Την υπ’ αριθμ. 2/49256/0004/23.11.2006 (ΦΕΚ 1816/ 
Β/12.12.2006) απόφαση μεταβίβασης αρμοδιοτήτων και 
της εξουσίας να υπογράφουν «Με εντολή Υφυπουρ¬ 
γού» στο Γενικό Γραμματέα Δημοσιονομικής Πολιτικής, 
στους Γενικούς Διευθυντές και στους Προϊσταμένους 
Διευθύνσεων και Τμημάτων του Γ.Λ.Κ. και της Γενικής 
Διεύθυνσης Δημόσιας Περιουσίας και Εθνικών Κληρο¬ 
δοτημάτων. 

4. Το υπ’ αριθμ. 2/56116/0004/12.9.2007 έγγραφο της 4ης 
Διεύθυνσης Προσωπικού του Γ.Λ.Κ. με το οποίο ζητείται 
καθιέρωση υπερωριακής εργασίας για υπαλλήλους των 
Υπηρεσιών Συντάξεων του Γ.Λ.Κ., προκειμένου να αντα- 
πεξέλθουν έγκαιρα στον έκτακτο φόρτο εργασίας που 
αντιμετωπίζουν στο τέλος του οικονομικού έτους. 

5. Το γεγονός ότι από την απόφαση αυτή προκαλείται 
δαπάνη ύψους 84.400 € περίπου σε βάρος του Κρατικού 
Προϋπολογισμού οικονομικού έτους 2007, η οποία θα 
αντιμετωπισθεί από τις εγγεγραμμένες πιστώσεις Ειδι¬ 
κού Φορέα 23-140 και ΚΑΕ 0511, αποφασίζουμε: 

Εγκρίνουμε την καθιέρωση υπερωριακής απογευμα¬ 
τινής εργασίας, από 1.10.2007 μέχρι 31.12.2007 για τον 
κατωτέρω αναγραφόμενο αριθμό υπαλλήλων κατά Υπη¬ 
ρεσία και για μέχρι πενήντα (50) ώρες κάθε μήνα σε 
κάθε υπάλληλο, ως εξής: 

1. Για 25 υπαλλήλους της Δ42 - Κανονισμού Πολιτικών 
Συντάξεων 

2. Γ ια 17 υπαλλήλους της Δ43 - Κανονισμού Συντάξεων 
υπαλλήλων Ν.Π.Δ.Δ. και Ειδικών Κατηγοριών 

3. Για 44 υπαλλήλους της Δ45 - Ελέγχου και Εντολής 
Πληρωμής Πολιτικών Συντάξεων 

4. Γ ια 11 υπαλλήλους της Δ47 - Νομοπαρασκευαστικής 
Εργασίας, Ενστάσεων και Προσφυγών. 

Στην ανωτέρω υπερωριακή εργασία η οποία θα πραγ¬ 
ματοποιείται κατά τις εργάσιμες ημέρες, μπορούν να 


μετέχουν και περισσότεροι υπάλληλοι καθώς και απο- 
σπασμένοι, εντός του ανωτέρω συνολικού αριθμού 
ωρών, που εγκρίνονται με την παρούσα απόφαση. 

Η κατανομή των ωρών, η συγκρότηση των συνεργείων 
και η περιγραφή των συγκεκριμένων εργασιών που θα 
πραγματοποιηθούν όπως ακριβώς αυτές έχουν κατα¬ 
γράφει στα σχετικά έγγραφα αιτήματα για την έγκριση 
υπερωριακής απασχόλησης, θα γίνει με αποφάσεις των 
Διευθυντών των παραπάνω Διευθύνσεων. Οι αποφάσεις 
αυτές θα κοινοποιούνται στη Δ-4 Προσωπικού στο Γ ρα¬ 
φείο του Γ ενικού Γ ραμματέα και στα Γ ραφεία των καθ’ 
ύλην αρμόδιων Γ εν. Δ/ντών. 

Με την ολοκλήρωση της υπερωριακής εργασίας, η εκτέ¬ 
λεση των προαναφερόμενων εργασιών και η παράδοση 
του έργου θα βεβαιώνεται εγγράφως από τους Διευθυντές 
των Δ/νσεων στην Δ4 Προσωπικού, στο Γ ραφείο του Γ εν. 
Γ ραμματέα και στα Γ ραφεία των Γ εν. Δ/ντών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 13 Σεπτεμβρίου 2007 
Με εντολή Υφυπουργού 

Ο Γ ενικός Γ ραμματέας Δημοσιονομικής Πολιτικής 
ΓΕΩΡΓΙΟΣ ΚΟΥΡΗΣ 

-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

(4 ) 

Στην υπ’ αριθμ. ΦΓ1039023/28.8.2007 απόφαση του 
Προέδρου του Ελεγκτικού Συνεδρίου που δημοσιεύθηκε 
στο ΦΕΚ 1788/6.9.2007 τεύχος Β', «περί ανασυγκροτή- 
σεως των Κλιμακίων του Ελεγκτικού Συνεδρίου για το 
Δικαστικό Έτος 2007-2008», η Εισηγήτρια του Ελεγκτι¬ 
κού Συνεδρίου Πίσχου Εριέττα εσφαλμένα αναφέρεται 
ως Πίσχου Βιολέττα, αντί του ορθού «Εριέττα». 

(Από το Υπουργείο Δικαιοσύνης) 

